趙希洛

趙希洛，原名趙嘉迪，係香港女演員，無綫電視藝員，佢係無綫前藝員梁小玲個女，參選過2007年度香港小姐競選，入圍最後五強。之後佢入讀2008年第22期無綫電視藝員訓練班，做咗無綫電視經理人合約藝員。

簡歷 
趙希洛自細接觸音樂舞台劇，加上佢阿媽係藝員，所以對入演藝圈有興趣，但佢阿爸阿媽都反對。佢中學時同妹妹喺英國讀女校，升大學先至有機會拍拖。佢2007年參選港姐，只係入圍最後五強，跟住就同其他好多落選港姐一樣，去讀藝員訓練班，同無綫電視簽經理人合約，正式入演藝圈。

趙希洛初頭都係做啲唔起眼嘅角色，到2012年，佢憑電視劇《心戰》演魔術師助手呂詠儀，同《愛·回家》演OL呂瞳嘅角色，開始贏到觀眾歡迎。而2013年《衝上雲霄II》飾演嘅航空公司職員高貝琪，亦幫佢增加咗知名度。2015年頭，佢憑《八卦神探》演變性人鍾愷瑜，演技備受讚賞，網上更有人封佢做「女神」。佢亦因為幾次飾演精神失常嘅角色，成為TVB嘅「御用癲婆」。

2019年，趙希洛憑《金宵大廈》嘅「王敏儀」喺《萬千星輝頒獎典禮2019》攞到「最佳女配角」獎。

佢同黃智雯係靈魂姊妹 (soul sisters)。

演出

電視劇

參與過嘅節目

- 助手
 - 嘉賓
Big Boys Club - 嘉賓
 - 主持人
農夫小儀嬉 - 助手
姊妹淘 - 嘉賓
問問Master Joe - Al Candice／Y-48
 - 嘉賓
知法守法 - Amanda
 - 嘉賓
都市閒情 - 「煮角招牌菜」嘉賓
星夢傳奇 - 參賽者

演出MV
樂瞳《短罪》

2007年度香港小姐競選佳麗
香港女演員
無綫電視女藝員
希洛